Սքոթ Փիլգրիմն ընդդեմ բոլորի

«**Սքոթ Փիլգրիմն ընդդեմ բոլորի**» (, անվան թարգմանության մեկ այլ տարբերակ՝ ***Սքոթ Փիլգրիմն ընդդեմ մարդկության***), ռեժիսոր Էդգար Ռայթի ֆիլմը՝ նկարահանված Բրայան Լի Օ’Մելիի «Սքոթ Փիլգրիմ» կոմիքսների շարքի հիման վրա։

## Սյուժե
Տորոնտոյում ապրող, 22 տարեկան Սքոթ Փիլգրիմը «Սեքս Բոմբ-Օմբ» խմբի բաս-գիտարիստն է։ Ֆիլմի սկզբում նա ժամադրվում է Նայվզ Չոյի հետ, ով ավագ դպրոցում է սովորում։ Սքոթը հանդիպում է ամերիկացի Ռամոնա Ֆլաուերսի հետ՝ ում առաջին անգամ տեսել էր երազում, և միանգամից կորցնում է հետաքրքրությունը Նայվսի հանդեպ։ Երբ «Սեքս-Բոբ-Օմբ»-ը խաղում է խմբերի մրցույթում, որի հովանավորն էր Ջի-Մեն Գրեյվսը, Սքոթի վրա հարձակվում է Ռամոնայի նախկին ընկեր Մեթյու Փաթելը։ Սքոթը հաղթահարում է Փաթելին և պարզում է, որ Ռամոնայի հետ ժամադրվելու համար նա պետք է հաղթահարի մնացած 6 չար նախկին ընկերներին։

Սքոթը խզում է հարաբերությունները Նայվզի հետ, ով մեղադրում է Ռամոնային և խոստանում է Սքոթին հետ վերադարձնել։

Սքոթը հաղթահարում է Ռամոնայի երկրորդ չար նախկին ընկերոջը՝ Հոլիվուդյան աստղ Լուկաս Լիին, նրան վտանգավոր հնարք անելու դրդելով։ Երրորդ չար ընկերը բուսակեր Թոդ Ինգրամն է, ով ժամադրվում է Սքոթի նախկին ընկերուհու՝ Էնվի Ադամսի հետ։ Սքոթը հաղթահարում է Թոդին, երբ նա խմում է կաթ։ Ռամոնայի չորրորդ նախկին ընկերուհուն նա հաղթահարում է ծնկի հետևի մասը ծակելով։

Ռամոնան խզում է իր հարաբերությունները Սքոթի հետ։ Հաջորդ խմբերի մրցույթում Սքոթի խումբը հաղթահարում է Ռամոնայի հինգերորդ և վեցերորդ նախկին ընկերներին՝ Քայլ և Քեն Կատայանագի զույգ եղբայրներին, և Սքոթը ստանում է երկրորդ կյանք։ Ռամոնան նորից սկսում է ժամադրվել իր յոթերորդ նախկին ընկեր Գիդիոնի հետ, ով հայտնի է որպես Ջի-Մեն Գրեյվս։ «Սեքս-Բոբ-Օմբ»-ին Գիդիոնը առաջարկում է ձայնագրման պայմանագիր, որը նրանք ընդունում են բացի Սքոթից, ով լքում է խումբը։

Գիդիոնը հրավիրում է Սքոթին «Քաոսի Թատրոն », որտեղ «Սեքս-Բոբ-Օմբ»-ն է խաղում։ Սքոթը մարտահրավեր է նետում Գիդիոնին Ռամոնայի հետ գրավելու համար, որի շնորհիվ նա ստանում է «Սիրո Ուժ»-ը և թուր։ Նայվզը կռվում է Ռամոնայի հետ Սքոթի համար և Սքոթը հանկարծակի ասում է որ նա միաժամանակ ժամադրվում էր Ռամոնայի և Նայվզի հետ։ Երբ Գիդիոնը սպանում է Սքոթին, Ռամոնան այցելում է Սքոթին Լիմբոսում և ասում է որ Գիդիոնը իրեն կառավարում է հատուկ մտքերի կառավարման սարքով։

Սքոթը օգտագործում է իր երկրորդ կյանքը։ Նա հաշտվում է իր ընկերների հետ և նորից մարտահրավեր նետում Գիդիոնին, այս անգամ իր համար։ Նա ստանում է «Ինքնահարգանքի ուժը» և զինաթափում է նրան ինքնահարգանքի ուժի թրով։ Նա ներողություն է խնդրում Ռամոնայից և Նայվզից միաժամանակ նրանց հետ ժամադրվելու համար և Սքոթն ու Նայվզը միացյալ ուժերով հաղթահարում են Գիդիոնին։

Գիդիոնից ազատվելուց հետո Ռամոնան պատրաստվում է լքել։ Նայվզը ընդունում է, որ իր և Սքոթի հարաբերությունները վերջացել են և համոզում է որ Ռամոնայի հետևից գնա։

## Տարբերություններ բնօրինակից
Որպեսզի տեղավորեին վեց գրաֆիկական նովելները մեկ ֆիլմում, հեղինակները մի շարք փոփոխություններ կատարեցին կոմիքսի սյուժեում. 
* Բնօրինակում Սեքս-Բոբ-Օմբ խումբը նվագում է տարբեր փառատոնների և միջոցառումների ժամանակ, մինչդեռ ֆիլմում նրանց բոլորի ելույթները խմբերի մրցության մասն են համարվում։
* «Չար հանճարի» տարրերի մեծամասնությունը հեռացված են ֆիլմից։ Կտրված է նրա «Փայլատակումը»՝ սուբտարածության հայտաբերումը և չար նախկինների հավաքածուն։
* Կտրված է ֆլեշբեքների մեծ մասը։ 
* Հեռացված են մի շարք սյուժետային գծեր և կերպարներ։ Հեռացված է Ջուլիի և Սթեյսիի դերը։

## Դերերում
* Մայքլ Սերա՝ *Սքոթ Թիլիգրիմ*
* Մերի Էլիզաբեթ Ուինսթեդ՝ *Ռամոնա Ֆլաուերս*
* Քիրան Քալքին՝ *Ուոլես Ուելս, Սքոթի հարևան*
* Էլեն Վոնգ՝ *Նայվզ Չաու, դպրոցական ու Սքոթի ընկերուհին*
* Էլիսոն Փիլ՝ *Քիմ Փայն, Սքոթի խմբում հարվածային գործիքներ նվագող և նրա նախկին ընկերուհին*
* Մարկ Վեբեր՝ *Սթիվեն Սթիլս, Սքոթի խմբի կիթառահար*
* Ջոնի Սիմոնս՝ *Պատանի Նիլ*
* Աննա Քենդրիկ՝ *Սթեյսի Փիլիգրիմ, Սքոթի կրտսեր քույր*
* Բրի Լարսոն՝ *Էնվի Ադամս, Սքոթի նախկին ընկերուհին*
* Էրիկ Կնուդսեն՝ *Լյուկ «Քրաշ» Ուիլսոն*
* Օբրի Պլասա՝ *Ջուլի Փաուերս*
* Թենեսի Թոմաս՝ *Լինեթ Գայքոթт*

;Չար նախկինների լիգա.

* Սատյա Բաբա՝ *Մեթյու Փաթել*
* Քրիս Էվանս՝ *Լուկաս Լի*
* Բրենդոն Ռութ՝ *Թոդ Ինգրեմ*
* Մեյ Ուիթման՝ *Ռոքսի Ռիխտեր*
* Սյոտա Սայտո և Կեյտա Սայտո՝ *Քայլ և Քեն Քատայանագի*
* Ջեյսոն Շվարցման՝ *Գիդեոն Գորդոն Գրեյվս*

### Երաժշտություն
Ֆիլմի սաունդթրեքը ընդգրկում է այնպիսի երաժիշտների, ինչպիսիք են *[[Բլեք Ֆրենսիս]]ը*, *[[Բեք Հենսեն]]ը* և *[[Metric]]* ու *[[Broken Social Scene]]* խմբերը։ Պրոդյուսեր Նայջել Գոդրիչը նշանակվել էֆիլմի երաժշտական մասի պատասխանատու։ *Beck*-ի երկու չհրապարակված երգերը հնչել են թիզեր-թրեյլերում։

Յուրաքանչյուր հորինված խմբերի համար ֆիլմում իսկապես գոյություն ունեցող երգերի համար ձայնագրել են ունիկալ երաժշտություն։ *Clash at Demonhead* հորինված խմբի մենակատարի կերպարը ստեղծված է *Metric*-ի մենակատար Էմիլի Հայնսի կերպարի հիման վրա։ Նաև *Metric*-ը հատուկ ֆիլմի համար ձայնագրել է «Black Sheep» երգը։ Քրիս Մերֆին՝ *[[Sloan]]* խմբից, դերասաններին կիթառ նվագելու դասեր է տվել։ Երազ տեսնելու դրվագներում օգտագործվում է *[[The Legend of Zelda]]* տեսախաղերի շարքի երաժշտությունը։ Այն օգտագործելու թույլատվությունը ստանալու նպատակով Էդգար Ռայթը հաղթող *[[Nintendo]]* ընկերությանը ֆիլմից հատված է ուղարկել և նամակ, որտեղ երաժշտությունն անվանել է «մի ամբողջ սերունդի օրորոց»։

#### Սաունթրեք
*Sex Bob-omb* և *Crash and the Boys* հորինված խմբերի երգերը ձայնագրվել են *Beck* և *Broken Social Scene* խմբերի կողմից համապատասխանաբար։ Սաունդթրեքի թողարկումը իրականցվել է *ABKCO Records* լեյբլի կողմից օգոստոսի 10-ին;

### Մարքեթինգ
Առաջին թիզեր-թրեյլերը թողարկվել է 2010 թվականի մարտի 25-ին։ Երկրորդ թրեյլերը, որում հնչել են *[[The Ting Tings]]*, *[[LCD Soundsystem]]*, *Cornelius*, *[[Blood Red Shoes]]* և *[[The Prodigy]]* երգերը, թողակվել է 2010 թվականի մայիսի 31-ին։

*MTV Movie Awards 2010* մրցանակաբաշխության ժամանակ կայացել է ֆիլմի առաջին դրվագի պրեմիերան, որտեղ ներկայացվե է Սքոթ Փիլիգրիմի և Լուկաս Լիի մենամարտը։ Դերասանները, որ կատարում էին Լուկաս Լիի կասկադյորների աշխատանքը, իրականում Քրիս Էվանսի կրկնօրինակողներն էին։

## Ծանոթագրություններ

## Արտաքին հղումներ
* Ֆիլմի պաշտոնական կայք
* 

Կատեգորիա:2010 դրամա ֆիլմեր
Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:Relativity Media ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կոմիքսների էկրանավորումներ
Կատեգորիա:Ամերիկյան մարտաֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Բրիտանական արկածային ֆիլմեր
Կատեգորիա:Բրիտանական մարտաֆիլմեր
Կատեգորիա:Բրիտանական ֆանտաստիկ ֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Կանադական ֆիլմեր
Կատեգորիա:Ճապոնական ֆանտաստիկ ֆիլմեր
Կատեգորիա:Ճապոնական ֆիլմեր
Կատեգորիա:Տորոնտոյում նկարահանված ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր, որոնց գործողությունները տեղի են ունենում Տորոնտոյում
Կատեգորիա:Կանադական անգլերեն ֆիլմեր